CELEX: 62010TN0370
Language: el
Date: 2010-08-30 00:00:00
Title: Υπόθεση T-370/10: Προσφυγή της 30ής Αυγούστου 2010 — Rubinetterie Teorema κατά Επιτροπής

23.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 288/62
            
         
      Προσφυγή της 30ής Αυγούστου 2010 — Rubinetterie Teorema κατά Επιτροπής
      (Υπόθεση T-370/10)
      ()
      (2010/C 288/111)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα: Rubinetterie Teorema SpA [Flero (Brescia) Ιταλία] (εκπρόσωποι: R. Cavani, avvocato, M. Di Muro, avvocato, P. Preda, avvocato)
      
         Καθής: Ευρωπαϊκή Επιτροπή
      
         Αιτήματα της προσφεύγουσας
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση C(2010) 4185 της 23ης Ιουνίου 2010·
               
            
                  —
               
               
                  επικουρικώς, να επιβάλει συμβολικό πρόστιμο·
               
            
                  —
               
               
                  όλως επικουρικώς, να μειώσει ουσιαστικώς, κατά το μέτρο που θα κριθεί δίκαιο, το ποσό του επιβληθέντος με την απόφαση προστίμου·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Ισχυρισμοί και κύρια επιχειρήματα
      
      Η απόφαση που αποτελεί το αντικείμενο της παρούσας προσφυγής είναι η ίδια την οποία αφορά η υπόθεση T-368/10, Rubinetteria Cisal κατά Επιτροπής.
      Οι λόγοι ακυρώσεως και τα κύρια επιχειρήματα ταυτίζονται με τους λόγους ακυρώσεως και τα κύρια επιχειρήματα της υποθέσεως αυτής.
      Ειδικότερα, η προσφεύγουσα προβάλλει τα εξής:
      
                   
               
               
                  Προσβολή του δικαιώματος άμυνας της Teorema και, ως εκ τούτου, ακυρότητα της αποφάσεως λόγω:
                  
                              —
                           
                           
                              καθυστερημένης ενημερώσεως της Teorema σχετικά με τις κατηγορίες εκ μέρους της Επιτροπής·
                           
                        
                              —
                           
                           
                              δυσχερούς προσβάσεως στο φάκελο και μη κατάλληλης παρατάσεως.
                           
                        
            
                   
               
               
                  Ανυπαρξία συμφωνίας με αντικείμενο ή αποτέλεσμα την παρεμπόδιση, τον περιορισμό ή τη νόθευση του ανταγωνισμού και/ή έλλειψη επιπτώσεων στο ενδοκοινοτικό εμπόριο, καθώς και εσφαλμένη εκτίμηση των πραγματικών στοιχείων ως προς τη συμμετοχή της Teorema στις συναντήσεις της Euroitalia.